Poliția din Brazilia a salvat 166 de papagali transportați ilegal într-un portbagaj.
Poliția din Sao Paulo a eliberat 166 de papagali. Papagalii urmau să fie vânduți ilegal, dar au fost salvați, si sunt acum în grija unei organizații neguvernamentale.
Poliția din Brazilia a făcut o captură mai puțin obișnuită – 166 de papagali transportați ilegal într-un portbagaj. Braconierii au fost arestați de poliția din Sao Paulo. Traficanții au profitat de faptul că acum e perioada de reproducere pentru papagali și au găsit mai ușor cuiburile. Papagalii urmau să fie vânduți ilegal, dar au fost salvați și sunt acum în grija unei organizații neguvernamentale. Puii de papagal sunt hrăniți de șase până la opt ori pe zi. Veterinarii speră ca într-o bună zi, papagalii să poată fi eliberați în sălbăticie.